**Rámcová dohoda**

uzatvorená podľa § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov a podľa § 83 ods. 4 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Dohoda“)

medzi zmluvnými stranami:

**Objednávateľ:**

Obchodné meno: **Technické siete Bratislava, a.s.**

Zapísaný:v obchodnom registri Okresného súdu Bratislava I, Odd.: Sa, vl. č.: 7362/B

Sídlo: Primaciálne námestie 1, 814 99 Bratislava

Štatutárny zástupca: Ing. Juraj Nyulassy, predseda predstavenstva

 Ing. Roman Herda, podpredseda predstavenstva

 Ing. [Ivan Peschl](https://www.orsr.sk/hladaj_osoba.asp?PR=Peschl&MENO=Ivan&SID=0&T=f0&R=0), člen predstavenstva

IČO: 54 302 102

DIČ: 2121665887

IČ DPH: SK2121665887

Bankové spojenie: Československá obchodná banka, a.s.

Číslo účtu (IBAN): SK44 7500 0000 0002 2506 9033

Kontaktná osoba:

Telefón:

e-mail:

(ďalej len „Objednávateľ“)

**Zhotoviteľ:**

Obchodné meno:

Zapísaný:

Sídlo:

Štatutárny zástupca:

IČO:

DIČ:

IČ DPH:

Bankové spojenie:

Číslo účtu (IBAN):

Kontaktná osoba:

Telefón:

e-mail:

(ďalej len „Zhotoviteľ“)

Zhotoviteľ a Objednávateľ spolu aj „Zmluvnú strany“ alebo samostatne aj „Zmluvná strana“

**Preambula**

Táto Dohoda sa uzatvára ako výsledok zákazky č. x na predmet „xxx“ zadávanej v rámci zriadeného dynamického nákupného systému s názvom „Elektromontážne práce – verejné osvetlenie“, ktorý bol vyhlásený vo Vestníku verejného obstarávania č. xxx zo dňa xxx pod značkou xxx.

**Článok I.**

**Predmet Dohody**

* 1. Predmetom tejto Dohody je úprava vybraných práv a povinností Zmluvných strán, ktoré sa budú aplikovať pri zadávaní čiastkových zákaziek prostredníctvom písomnej objednávky na realizáciu predmetu zákazky, a to v súlade s postupom uvedeným v článku II. tejto Dohody.
	2. Predmet Dohody je špecifikovaný v Prílohe č. 1 tejto Dohody „Opis predmetu zákazky“, pričom predmet čiastkových zákaziek bude bližšie špecifikovaný v objednávke zadanej v súlade s článkom II. tejto Dohody (ďalej spolu len „Predmet Dohody“).
	3. Predmetom tejto Dohody je záväzok Zhotoviteľa realizovať Predmet Dohody na základe podmienok uvedených v tejto Dohode a záväzok Objednávateľa riadne a včas realizovaný predmet Dohody prevziať a zaplatiť zaň cenu podľa článku III. tejto Dohody.
	4. Práva a povinnosti Zmluvných strán neupravené touto Dohodou budú špecifikované v rámci čiastkových zákaziek na základe písomných objednávok. Tie práva a povinnosti Zmluvných strán, ktoré nie sú touto Dohodou ani objednávkou výslovne upravené sa spravujú všeobecne záväznými právnymi predpismi platnými a účinnými na území Slovenskej republiky, najmä zákonom č. 513/1991 Zb. Obchodný zákonník (ďalej len „ObZ“).
	5. Objednávateľ je oprávnený v rámci zadávania čiastkových zákaziek jednostranne rozšíriť alebo zúžiť počet merných jednotiek uvedených v Prílohe č. 2 „Výkaz výmer“ tejto Dohody.
	6. Zmluvné strany sa dohodli, že na všetky zadané čiastkové zákazky sa aplikujú ustanovenia tejto Dohody.
	7. Zhotoviteľ sa zaväzuje vykonať činnosti v zmysle bodu 1.3. tohto článku Dohody na základe písomnej objednávky v termíne plnenia určenom Objednávateľom v samostatných objednávkach. Ak Zhotoviteľ uskutoční tieto činnosti pred termínom plnenia určeným Objednávateľom, Objednávateľ môže predmet zákazky prevziať aj v skoršom termíne, bez nároku Zhotoviteľa na úhradu akýchkoľvek ďalších nákladov.

**Článok II.**

**Spôsob zadávania zákaziek**

* 1. Zmluvné strany berú na vedomie, že Objednávateľ bude Zhotoviteľovi zadávať čiastkové zákazky na základe objednávky nasledovne:
	2. Objednávateľ zašle Zhotoviteľovi na jeho kontaktnú e-mailovú adresu uvedenú v záhlaví tejto Dohody opis predmetu konkrétnej zákazky a vyzve Zhotoviteľa, aby v lehote nie dlhšej ako 3 (tri) pracovné dni doručil svoju cenovú ponuku na túto konkrétnu zákazku;
	3. Objednávateľ následne vyhodnotí zaslanú cenovú ponuku na konkrétnu zákazku a
	4. po vyhodnotení zaslanej cenovej ponuky môže byť vystavená písomná objednávka pre Zhotoviteľa.
	5. Objednávka bude obsahovať najmä, nie však výlučne, nasledovné položky:
	6. identifikačné údaje Objednávateľa a Zhotoviteľa;
	7. číslo objednávky;
	8. odkaz na túto Dohodu;
	9. rozsah požadovaných prác;
	10. vyplnený výkaz výmer a celkovú cenu za čiastkovú zákazku;
	11. požadovaný termín dodania a miesto realizácie predmetu objednávky;
	12. podpisy zodpovedných zástupcov Objednávateľa a Zhotoviteľa.
	13. Objednávku bude Objednávateľ doručovať v súlade s článkom XVI. tejto Dohody. Zhotoviteľ je povinný potvrdiť objednávku spolu s termínom dodania písomným podpisom do 3 dní od jej doručenia a zaslať scan podpísanej objednávky na e-mailovú adresu kontaktnej osoby Objednávateľa.
	14. Zmluvné strany sa dohodli, že prerušenie prác na Predmete Dohody je možné iba na nevyhnutný čas z dôvodu nevhodných poveternostných podmienok. Nevhodné poveternostné podmienky musí preukázať Zhotoviteľ Objednávateľovi, a to záznamom o poveternostnej situácii, ktorý predloží najneskôr deň nasledujúci po dni opätovného začatia s vykonávaním objednaného Predmetu Dohody.
	15. Jednotkové ceny (prác a materiálu) uvedené v ponuke Zhotoviteľa, ktoré tvoria Prílohu č. 2 tejto Dohody, sú pre zaslanie cenových ponúk Zhotoviteľom na základe výzvy Objednávateľa  pri zadávaní čiastkovej zákazky stanovené ako ceny maximálne; to znamená, že pri oboznamovaní sa s konkrétnymi podmienkami čiastkovej zákazky, môže v cenových ponukách Zhotoviteľ kalkulovať výlučne s jednotkovými cenami v zmysle Prílohy č. 2, resp. s nižšími jednotkovými cenami podľa tejto Dohody. Cena prác a materiálu potrebného na uskutočnenie zákazky, ktoré nie sú uvedené v Prílohe č. 2 tejto Dohody bude daná na základe štandardizovaného cenníka „CENKROS“, platného v čase vystavenia čiastkovej objednávky, resp. Zhotoviteľ ich môže
	vo svojej cenovej ponuke na čiastkovú zákazku oceniť nižšími cenami ako sú uvedené v cenníku CENKROS.
	16. Zadávaniu čiastkovej zákazky môže v súlade s § 83 ods. 4 ZVO predchádzať písomná konzultácia so Zhotoviteľom. Ak je to potrebné, Objednávateľ môže požiadať Zhotoviteľa
	o doplnenie ponuky.
	17. Zhotoviteľ je povinný realizovať Predmet Dohody na svoje náklady a na svoje nebezpečenstvo v dojednanom čase v rozsahu a za podmienok dohodnutých v tejto Dohode, vystavenej objednávke a v súlade pokynmi Objednávateľa.
	18. Zhotoviteľ je oprávnený realizovať Predmet Dohody aj prostredníctvom subdodávateľov. Zhotoviteľ zodpovedá Objednávateľovi za zhotovenie Predmetu Dohody prostredníctvom subdodávateľov tak, ako keby plnenie realizoval sám.
	19. Zmluvné strany sa dohodli, že Predmet Dohody sa považuje za realizovaný, ak bude Zhotoviteľom riadne odovzdaný Objednávateľovi podľa článku V. tejto Dohody v lehote podľa objednávky.

**Článok III.**

**Cena a platobné podmienky**

* 1. Cena za Predmet Dohody je stanovená na základe Výkazu výmer vypracovaného Zhotoviteľom, podľa zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách v znení neskorších predpisov a ktorý bol predložený v ponuke Zhotoviteľa v zákazke identifikovanej v Preambule tejto Dohody (a upravený na základe výsledku elektronickej aukcie – ak sa uplatňuje) a v súlade s cenovou ponukou podľa bodov 2.1. a 2.5. článku II. tejto Dohody. Výkaz výmer Zhotoviteľa tvorí Prílohu č. 2 tejto Dohody.
	2. Celkový finančný limit Dohody je: ...... bez DPH, výška DPH ...... eur, ............... eur s DPH (slovom ...).
	3. Celkový finančný limit Dohody je uvedený s 20% DPH. Pokiaľ dôjde k zmene sadzby DPH, celkový finančný limit Dohody bude upravený vo forme dodatku k tejto Dohode. Plnenie predmetu tejto Dohody počas jej platnosti v zmysle cenových ponúk bude závislé výlučne
	od reálnej potreby Objednávateľa. Zhotoviteľ si je vedomý, že mu nevznikajú žiadne finančné nároky, vrátane náhrady škody, z dôvodu, ak celkový finančný limit uvedený v bode 3.2. tohto článku Dohody nebude počas platnosti Dohody vyčerpaný v plnom rozsahu.
	4. V jednotkových cenách Zhotoviteľa sú zahrnuté všetky náklady Zhotoviteľa vzniknuté pri plnení Predmetu Dohody, vrátane vybudovania, prevádzkovania, údržby, likvidácie a vypratanie miesta zhotovenia Predmetu Dohody a primeraného zisku. Celková cena za čiastkovú zákazku realizovanú v súlade s článkom II. tejto Dohody bude vypočítaná ako súčin jednotkových cien relevantných položiek a ich spotrebovaného množstva v súlade s bodom 2.5. článku II. a bodmi 3.6. a 3.7. tejto Dohody (ďalej len „Cena“).
	5. K jednotkovým cenám vyjadreným v eurách bez DPH bude Zhotoviteľ, v prípade, ak je platcom DPH, fakturovať DPH v zmysle zákona vo výške platnej v čase fakturácie. Platiteľovi dane
	z pridanej hodnoty, ak si môže uplatniť odpočítanie dane z pridanej hodnoty, nemôže byť uznaný výdavok na úhradu dane z pridanej hodnoty, ktorú uhradí Objednávateľ z dôvodu prenesenej daňovej povinnosti podľa zákona č. 222/2004 Z. z. o dani z pridanej hodnoty.
	6. Zhotoviteľ je oprávnený fakturovať iba skutočne vykonané plnenie na základe protokolu
	o odovzdaní a prevzatí Diela, ktorého kópia je prílohou každej faktúry vystavenej Zhotoviteľom. Zmluvné strany sa dohodli na nasledovnom postupe pri fakturácii čiastkovej zákazky:
1. Cena za plnenie predmetu čiastkovej zákazky bude stanovená na základe skutočne prevedených prác a použitého materiálu;
2. vyhodnotenie skutočne prevedených prác a použitého materiálu bude realizované pomocou Súpisu prác a materiálu, ktorý bude súčasťou odovzdávacieho a preberacieho protokolu;
3. vzájomne odsúhlasený Súpis prác a materiálu bude povinnou prílohou ku fakturácií čiastkovej zákazky a bude vychádzať z jednotkových cien podľa bodu 2.5. článku II. tejto Dohody.
	1. V prípade, ak má Premet Dohody vady a nedostatky, ktoré nebránia jeho riadnemu užívaniu podľa bodu 5.4. článok V. tejto Dohody, Zhotoviteľ je oprávnený po odovzdaní a prevzatí Predmetu Dohody s vadami a nedostatkami vystaviť faktúru za Predmet Dohody vo výške 80% z Ceny podľa bodu 3.6. tohto článku Dohody. Dodatočnú faktúru na zvyšných 20% z Ceny podľa bodu 3.6. tohto článku Dohody je Zhotoviteľ oprávnený vystaviť až po úplnom odstránení vád
	a nedostatkov Predmetu Dohody.
	2. Objednávateľ neposkytuje preddavky z Ceny ani zálohové platby.
	3. Splatnosť faktúry vystavenej Zhotoviteľom je 30 dní od dátumu jej preukázateľného doručenia Objednávateľovi.
	4. Objednávateľ uhradí Cenu na základe faktúry vystavenej Zhotoviteľom podľa tohto článku Zmluvy. Objednávateľ umožňuje zasielanie elektronických faktúr na e-mailovú adresu: faktury@tsb.sk. Faktúra sa považuje za uhradenú v deň odpísania fakturovanej ceny z bankového účtu Objednávateľa. Platba sa bude realizovať bezhotovostným stykom.
	5. Všetky faktúry vystavené Zhotoviteľom musia obsahovať náležitosti daňového dokladu v zmysle § 71 a § 74 zákona č. 222/2004 Z. z. o dani z pridanej hodnoty v znení neskorších predpisov. Faktúra musí okrem náležitostí vyžadovaných príslušnými všeobecne záväznými právnymi predpismi obsahovať aj tieto náležitosti:

- číslo Dohody a objednávky,

- predmet fakturácie,

- deň vzniku práva na zaplatenie ceny,

- cenu bez DPH,

- celkovú sumu DPH,

- celkovú sumu k úhrade,

- dátum splatnosti faktúry.

* 1. Prílohou každej faktúry bude aj protokol o odovzdaní a prevzatí Predmetu Dohody a Súpis prác a materiálu podpísaný zástupcami Zmluvných strán.
	2. V prípade, že faktúra alebo jej prílohy nebudú obsahovať všetky dohodnuté náležitosti,
	má Objednávateľ právo takúto faktúru vrátiť Zhotoviteľovi s uvedením všetkých nedostatkov, ktoré sa majú odstrániť. V tomto prípade sa preruší plynutie lehoty splatnosti a nová lehota splatnosti začne plynúť dňom riadneho doručenia opravenej faktúry Objednávateľovi.
	3. V prípade, ak Zhotoviteľ zmení počas účinnosti tejto Dohody číslo účtu a o tomto riadne neinformuje Objednávateľa, záväzok Objednávateľa sa považuje za splnený bez ohľadu na to,
	či budú finančné prostriedky pripísané na účet Zhotoviteľa.
	4. Zhotoviteľ nie je oprávnený požadovať a nárokovať si náhradu bankových a iných poplatkov týkajúcich sa úhrady Ceny. Zhotoviteľ rovnako nie je oprávnený požadovať preddavkové alebo zálohové platby od Objednávateľa.

**Článok IV.**

**Práva a povinnosti Zmluvných strán**

* 1. Zhotoviteľ je pri plnení svojich povinností podľa tejto Dohody viazaný pokynmi Objednávateľa, ktoré vyplývajú z tejto Dohody a príslušnej objednávky vystavenej podľa bodu 2.2. článok
	II. tejto Dohody.
	2. Zhotoviteľ je povinný plniť si svoje povinnosti s primeranou starostlivosťou.
	3. Zhotoviteľ je povinný sa v plnom rozsahu oboznámiť s charakterom a rozsahom Predmetu Dohody v zmysle podmienok stanovených Objednávateľom a vyhlasuje, že sú mu známe všetky technické, kvalitatívne a iné podmienky realizácie Predmetu Dohody. Zhotoviteľ vyhlasuje,
	že disponuje všetkými potrebnými odbornými znalosťami, právomocami, skúsenosťami
	a kompetenciami k tomu, aby uzavrel túto Dohodu a splnil svoje záväzky z nej vyplývajúce, ako aj dostatočnými technickými, technologickými a personálnymi kapacitami potrebnými k riadnej realizácii Predmetu Dohody. Zhotoviteľ je zodpovedný za to, že práceneschopnosť, dovolenky
	a iná absencia personálu Zhotoviteľa alebo subdodávateľa neovplyvnia plnenie povinností Zhotoviteľa podľa tejto Dohody a nebudú sa považovať za zásah vyššej moci (vis maior).
	4. Zhotoviteľ je pri realizácii Predmetu Dohody povinný dodržiavať všeobecne záväzné právne predpisy platné a účinné v Slovenskej republike, najmä súvisiace so zaistením bezpečnosti
	a ochrany zdravia pri práci, bezpečnosti práce a technických zariadení pri stavebných prácach, stavebný zákon, zákon o ochrane životného prostredia, zákon o energetike, zákon o ochrane pred požiarmi, zákon o pozemných komunikáciách, všeobecne záväzné nariadenia, platné technické normy, bezpečnostné, hygienické a ďalšie všeobecne záväzné právne predpisy, ktoré súvisia
	s činnosťou pri plnení Premetu Dohody. Ďalej sa Zhotoviteľ zaväzuje rešpektovať všetky povolenia týkajúce sa Predmetu Dohody a všetky rozhodnutia a stanoviská orgánov a dotknutých subjektov.
	5. Zhotoviteľ je povinný dodržiavať všetky aplikovateľné pracovnoprávne predpisy v oblasti nelegálneho zamestnávania (ďalej len „Pracovnoprávne predpisy“), predovšetkým zákon
	č. 311/2001 Z. z. Zákonník práce v znení neskorších predpisov a zákon č. 82/2005 Z. z.
	o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov.
	6. Zhotoviteľ vyhlasuje, že si je plne vedomý všetkých povinností, ktoré pre neho
	z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto Dohody.
	7. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.
	8. Zhotoviteľ je povinný zabezpečiť stroje, zariadenia a materiál potrebný pre plnenie svojich povinností podľa tejto Dohody a kvalifikovaný personál vybavený pracovným odevom, ochrannými prostriedkami, potrebnými mechanizmami a náradím a zabezpečiť jeho kontrolu. Všetky materiály a technológie použité v procese plnenia Predmetu Dohody musia byť platne certifikované, resp. musia byť v súlade s príslušnými právnymi predpismi upravujúcimi certifikáciu a preukazovanie zhody výrobkov. Zhotoviteľ zodpovedá za čistotu komunikácií,
	po ktorých dováža a odváža materiál a mechanizmy súvisiace touto Dohodou.
	9. Zhotoviteľ zodpovedá za poriadok, čistotu a správne uskladnenie materiálov súvisiacich s touto Dohodou, ako aj za manipuláciu s nimi na mieste plnenia Predmetu Dohody. Zhotoviteľ zabezpečí odvoz odpadu súvisiaceho s touto Dohodou a nakladanie s ním v súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov a zodpovedá za správne nakladanie s odpadom. Náklady na odstránenie, likvidáciu, prepravu a uskladnenie odpadu súvisiaceho s touto Dohodou sú zahrnuté v Cene.
	10. Zhotoviteľ sa zaväzuje, že v prípade potreby zabezpečí na vlastné náklady povolenie pre potreby dočasného užívania verejných plôch a zvláštne užívanie komunikácií pre realizáciu a prípadné skládky materiálu alebo odpadu. Za škody spôsobené nesplnením tejto povinnosti zodpovedá
	v plnom rozsahu Zhotoviteľ.
	11. Zhotoviteľ je povinný pri odovzdaní Predmetu Dohody Objednávateľovi odviezť z miesta realizácie Predmetu Dohody zvyšný materiál a zlikvidovať odpady tak, aby bolo možné Predmet Dohody riadne prevziať a užívať. Zhotoviteľ je povinný vypratať, vyčistiť a uviesť miesto realizácie Predmetu Dohody do stavu podľa podmienok stanovených v tejto Dohode,
	resp. požiadaviek Objednávateľa, a to najneskôr v termíne uvedenom v protokole o odovzdaní
	a prevzatí Predmetu Dohody podľa tejto Dohody.
	12. Zhotoviteľ je povinný udržiavať poriadok a čistotu v mieste realizácie Predmetu Dohody
	a je povinný dbať na to, aby vplyvom jeho činnosti nedošlo k poškodeniu susedných priľahlých nehnuteľností. Za škody spôsobené porušením týchto povinností zodpovedá v plnom rozsahu Zhotoviteľ.
	13. Zhotoviteľ je počas realizácie Predmetu Dohody povinný zabezpečiť, aby negatívnymi vplyvmi vykonávanej činnosti neobťažoval okolie, a aby jeho činnosť a prevádzka neohrozovala kvalitu životného prostredia. V prípade, že v dôsledku porušenia týchto povinností dôjde k udeleniu pokuty alebo inej sankcie, resp. iného oprávneného nároku voči Objednávateľovi, z dôvodu pochybenia na strane Zhotoviteľa, za tieto nároky zodpovedá Zhotoviteľ, ktorý sa týmto zaväzuje na ich vysporiadanie a uhradenie v plnej výške a v určenej lehote.
	14. Spôsob, resp. zabezpečenie prívodu vody, elektrickej energie, resp. materiálu potrebného pre realizáciu Predmetu Dohody vrátane nákladov súvisiacich s ich zabezpečením znáša Zhotoviteľ.
	15. Všetky práce súvisiace s Predmetom Dohody vykoná Zhotoviteľ po vydaní súhlasu správcom komunikácie, za ním stanovených podmienok za dozoru správcu komunikácie počas vykonávania prác na Predmete Dohody. Zhotoviteľ zodpovedá za prípadné poškodenia, ktoré vzniknú v súvislosti s realizáciou Predmetu Dohody.
	16. Zhotoviteľ sa zaväzuje pripraviť na vlastné náklady miesto realizácie Predmetu Dohody
	ako i znášať náklady na jeho prevádzku, údržbu, odstránenie a upratanie priestoru po ukončení plnenia povinností podľa tejto Dohody.
	17. Zhotoviteľ sa zaväzuje, že počas realizácie Predmetu Dohody zabezpečí bezpečný pohyb v bezprostrednej blízkosti miesta jeho realizácie, komunikačných ciest, vrátane prejazdnosti verejných komunikácií, príjazdov do priľahlých objektov, prístupov pre vozidlá polície, rýchlej zdravotnej pomoci a hasičského zboru. Zhotoviteľ sa zaväzuje že zabezpečí chodcom a cyklistom bezpečnosť a plynulosť cestnej premávky a tiež dodržanie pravidiel cestnej premávky príslušným označením.
	18. Zhotoviteľ je povinný, v zmysle zákona č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, zabezpečiť bezodkladné odstránenie nečistôt, ktoré spôsobili na verejných komunikáciách vozidlá Zhotoviteľa.
	19. Od odovzdania miesta realizácie Predmetu Dohody až do odovzdania Predmetu Dohody je Zhotoviteľ povinný miesto realizácie Predmetu Dohody využívať výlučne pre potreby realizácie Predmetu Dohody a zabezpečiť jeho ochranu pred poškodením a/alebo zneužitím.
	20. Zhotoviteľ sa zaväzuje, že umožní kedykoľvek prístup osobám povereným Objednávateľom vykonávajúcim dohľad nad realizáciou Predmetu Dohody k potrebnej dokumentácii. V mieste realizácie Predmetu Dohody musí byť k dispozícii dokumentácia a všetky doklady týkajúce sa realizácie Predmetu Dohody.
	21. Dohľad vykonávaný zo strany Objednávateľa je oprávnený dať zamestnancom Zhotoviteľa a/alebo subdodávateľa príkaz prerušiť práce, pokiaľ zodpovedný vedúci nie je dosiahnuteľný
	a ak je ohrozená bezpečnosť realizácie Predmetu Dohody a jeho okolia, život a zdravie pracujúcich, alebo ak hrozia iné vážne škody.
	22. Zhotoviteľ je povinný riadiť realizáciu Predmetu Dohody tak, aby nedošlo k poškodeniu zdravia zamestnancov Zhotoviteľa a/alebo subdodávateľa, a ani tretích osôb a poškodeniu majetku Objednávateľa. Zhotoviteľ zodpovedá za bezpečnosť a ochranu zdravia zamestnancov Zhotoviteľa a/alebo subdodávateľa a tretích osôb oprávnene sa zdržujúcich na mieste realizácie Predmetu Dohody.
	23. Objednávateľ si vyhradzuje právo spolurozhodovať o použití všetkých tovarov, ktoré majú byť súčasťou Predmetu Dohody v súlade s požiadavkami stanovenými v tejto Dohode.
	24. V prípade realizácie prác v dňoch pracovného voľna a pokoja si Zhotoviteľ zabezpečí na vlastné náklady potrebné povolenie miestne príslušnej mestskej časti a Krajského dopravného inšpektorátu na presun (prepravu) potrebných mechanizmov a techniky po vopred cestným správnym orgánom odsúhlasených dopravných trasách.
	25. Ak Objednávateľ zistí, že Zhotoviteľ realizuje Predmet Dohody v rozpore so svojimi povinnosťami podľa tejto Dohody, je oprávnený požadovať, aby Zhotoviteľ bezodkladne zjednal nápravu a plnil si svoje povinnosti podľa tejto Dohody riadnym spôsobom. V prípade, ak tak Zhotoviteľ neurobí ani v dostatočne primeranej lehote, ktorú mu na to Objednávateľ poskytol,
	je Objednávateľ oprávnený okamžite odstúpiť od tejto Dohody. Tým nie je dotknuté právo
	na náhradu škody podľa § 373 a nasl. ObZ.
	26. Zhotoviteľ sa zaväzuje oznámiť Objednávateľovi bez zbytočného odkladu omeškanie zhotovenia Predmetu Dohody. V takomto prípade si Zmluvné strany dohodnú osobitný postup.
	27. V prípade, ak Zhotoviteľovi vznikne povinnosť registrácie v zmysle zákona č. 315/2016 Z. z.
	o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o RPVS“), je ten povinný vznik tejto povinnosti oznámiť písomne Objednávateľovi a zároveň zdokladovať splnenie povinnosti registrácie. Povinnosť podľa predchádzajúcej vety platí primerane aj pre všetkých subdodávateľov Zhotoviteľa, prostredníctvom ktorých Zhotoviteľ plní Predmet Dohody.
	28. Objednávateľ sa zaväzuje protokolárne (písomne) odovzdať Zhotoviteľovi miesto realizácie Predmetu Dohody pre vykonávanie prác v súlade s podmienkami uvedenými v tejto Dohode a v príslušnej objednávke v termíne do 5 (piatich) pracovných dní odo dňa doručenia príslušnej objednávky.
	29. Objednávateľ sa zaväzuje:
1. poskytnúť Zhotoviteľovi potrebnú súčinnosť pri plnení povinností podľa tejto Dohody, najmä, nie však výlučne, poskytnutím potrebných konzultácií a ďalších materiálov (podkladov), ktoré má Objednávateľ k dispozícii a ktoré sú nevyhnutné k realizácii Predmetu Dohody,
2. určiť osoby, s ktorými bude Zhotoviteľ komunikovať a spolupracovať, a ktoré budú
za Objednávateľa zodpovedné za plnenie povinností na strane Objednávateľa, vyplývajúcich z tejto Dohody.
	1. Zmluvné strany sú povinné poskytnúť si navzájom všetku súčinnosť, ktorú možno od nich spravodlivo požadovať tak, aby mohol byť naplnený účel tejto Dohody.
	2. Objednávateľ je oprávnený postúpiť práva a povinnosti z tejto Dohody na tretiu osobu. Zhotoviteľ nie je oprávnený postúpiť práva a povinnosti z tejto Dohody na tretiu osobu
	bez písomného súhlasu Objednávateľa.

**Článok V.**

**Odovzdanie a prevzatie Predmetu Dohody**

* 1. Zhotoviteľ splní svoju povinnosť plniť Predmet Dohody realizovaný v rámci čiastkovej zákazky jeho riadnym a včasným odovzdaním Objednávateľovi na základe protokolu o odovzdaní a prevzatí príslušného Predmetu Dohody podľa tejto Dohody, v ktorom bude výslovne uvedené, že príslušný Predmet Dohody nevykazuje vady. Pre každý Predmet Dohody realizovaný v rámci čiastkovej zákazky bude vyhotovený samostatný protokol o odovzdaní a prevzatí Predmetu Dohody
	2. Pripravenosť Predmetu Dohody na jeho odovzdanie je Zhotoviteľ povinný oznámiť Objednávateľovi písomne, najneskôr 5 (päť) pracovných dní vopred.
	3. V prípade zistenia vád a nedostatkov Predmetu Dohody, ktoré bránia jeho riadnemu užívaniu, Objednávateľ Predmet Dohody neprevezme a spíše so Zhotoviteľom zápis, ktorý bude obsahovať najmä, nie však výlučne, popis zistených vád a nedostatkov, spôsob a lehotu ich odstránenia. Zhotoviteľ môže opätovne oznámiť pripravenosť Predmetu Dohody na jeho odovzdanie Objednávateľovi až po úplnom odstránení vád a nedostatkov uvedených v protokole o odovzdaní a prevzatí, a to aj opakovane, kým nebude Predmet Dohody odovzdaný v zmysle bodu 5.1. tohto článku Dohody.
	4. V prípade zistenia vád a nedostatkov Predmetu Dohody, ktoré nebránia jeho riadnemu užívaniu,
	je Objednávateľ oprávnený Predmet Dohody prevziať a následne spíše so Zhotoviteľom zápis, ktorý bude obsahovať najmä popis zistených vád a nedostatkov, spôsob a lehotu ich odstránenia. Zhotoviteľ môže opätovne oznámiť pripravenosť Predmetu Dohody na jeho odovzdanie Objednávateľovi až po úplnom odstránení vád a nedostatkov uvedených v protokole o odovzdaní a prevzatí, a to aj opakovane, kým nebude Predmet Dohody odovzdaný v zmysle bodu 5.1. tohto článku Dohody.

**Článok VI.**

**Vlastnícke právo a nebezpečenstvo škody**

* 1. Príslušný Predmet Dohody realizovaný v rámci čiastkovej zákazky je vlastníctvom Zhotoviteľa až do dňa podpísania protokolu o odovzdaní a prevzatí príslušného Predmetu Dohody Zmluvnými stranami, podľa ktorého príslušný Predmet Dohody nevykazuje vady.
	2. Zmluvné strany sa dohodli, že vlastnícke právo k príslušnému Predmetu Dohody
	a nebezpečenstvo škody na ňom prechádza zo Zhotoviteľa na Objednávateľa dňom podpísania protokolu o odovzdaní a prevzatí Predmetu Dohody Zmluvnými stranami, podľa ktorého príslušný Predmet Dohody nevykazuje vady.

## Článok VII.

**Zodpovednosť za vady a záručná doba**

* 1. Zhotoviteľ zodpovedá za to, že Predmet Dohody bude vykonaný podľa platných technických a právnych predpisov a má v čase odovzdania a prevzatia vlastnosti stanovené v Prílohe č. 1 tejto Dohody a v príslušnej objednávke, že nemá vady a nedostatky, ktoré by znižovali jeho hodnotu a schopnosť využitia na požadovaný účel a že počas záručnej doby bude mať vlastnosti dohodnuté v tejto Dohode a v jej prílohách.
	2. Záručná doba na Predmet Dohody je 5 (päť) rokov a začína plynúť dňom protokolárneho prevzatia predmetu Dohody Objednávateľom podľa bodu 5.1. článok V. tejto Dohody. V prípade oprávnenej reklamácie sa záručná doba predlžuje o čas, počas ktorého boli vady resp. nedostatky odstraňované.
	3. Objednávateľ je povinný vady a nedostatky Predmetu Dohody po ich zistení bez zbytočného odkladu písomne nahlásiť a reklamovať u Zhotoviteľa, pričom uvedie o akú vadu či nedostatok sa jedná.
	4. Zhotoviteľ sa zaväzuje nahlásené a reklamované vady a nedostatky odstrániť v čo najkratšom čase podľa ich druhu, najneskôr však do 30 dní odo dňa doručenia písomnej reklamácie na adresu Zhotoviteľa, uvedenú v záhlaví tejto Dohody. Odstránenie vady a nedostatkov bude potvrdené protokolom podpísaným Zmluvnými stranami. V prípade, ak Zhotoviteľ neodstráni vady v lehote uvedenej v prvej vete tohto bodu, má Zhotoviteľ právo odstrániť tieto vady sám, alebo poveriť odstránením vád tretiu osobu. Objednávateľ je oprávnený fakturovať takto vzniknuté náklady, Zhotoviteľov formou vystavenia osobitnej faktúry na Zhotoviteľa, ktorému tak vzniká povinnosť tieto náklady Objednávateľovi uhradiť.
	5. Náklady na odstránenie vád a nedostatkov v záručnej dobe znáša Zhotoviteľ. To platí aj pre náklady na opravu poškodenia Predmetu Dohody počas vykonávania záručnej opravy.
	6. Vadou sa rozumie akákoľvek odchýlka v kvalite, rozsahu alebo v parametroch Predmetu Dohody stanovených v tejto Dohode a v jej prílohách, vo všeobecne záväzných právnych predpisoch
	a technických normách, platných v Slovenskej republike. Za vady sa považujú aj chýbajúce alebo neúplné doklady, ktoré je Zhotoviteľ povinný podľa tejto Dohody odovzdať Objednávateľovi spolu s predmetom Dohody, ktorý je Objednávateľ povinný prevziať.

**Článok VIII.**

**Zodpovednosť za škodu**

* 1. Zmluvná strana zodpovedá za všetky škody, ktoré vzniknú druhej Zmluvnej strane v dôsledku porušenia jej povinností, vyplývajúcich z tejto Dohody.
	2. V prípade vzniku škody, v dôsledku porušenia povinností vyplývajúcich z tejto Dohody ktorejkoľvek Zmluvnej strane, má druhá Zmluvná strana nárok na náhradu vzniknutej škody
	v plnej výške.
	3. Zhotoviteľ je povinný nahradiť Objednávateľovi skutočne vzniknuté škody aj v prípade,
	že z jeho zavinenia došlo k odstúpeniu Objednávateľa od tejto Dohody.

**Článok IX.**

**Udelenie licencie**

* 1. V prípade, ak sa Predmet Dohody, jeho súčasť alebo príslušenstvo považuje za autorské dielo podľa zákona č. 185/2015 Z. z. Autorský zákon v znení neskorších predpisov (ďalej len „Autorský zákon“) udeľuje Zhotoviteľ Objednávateľovi bezodplatne spolu s odovzdaním Predmetu Dohody nevýhradnú, neodvolateľnú, časovo, vecne a miestne neobmedzenú licenciu k Predmetu Dohody, jeho súčasti alebo príslušenstvu na všetky spôsoby použitia diela podľa
	§ 19 ods. 4 písm. a) až d) Autorského zákona.
	2. Objednávateľ, ako nadobúdateľ licencie, je oprávnený udeliť tretej osobe súhlas na použitie Predmetu Dohody, jeho súčasti alebo príslušenstva v celom rozsahu licencie podľa tohto článku s čím Zhotoviteľ týmto vyslovuje svoj predchádzajúci súhlas v zmysle § 72 Autorského zákona.
	3. Zhotoviteľ sa podpisom tejto Dohody zaväzuje, že najneskôr ku dňu odovzdania Predmetu Dohody bude mať vysporiadané autorské právo v zmysle Autorského zákona ku všetkým zložkám, ktoré sú alebo budú súčasťou Predmetu Dohody alebo príslušenstvom Predmetu Dohody podľa tejto Dohody a bude disponovať potrebnými oprávneniami a/alebo licenciami
	na ich užívanie a poskytovanie a následne užívanie Objednávateľom v zmysle požiadaviek
	a v rozsahu podľa tejto Dohody. V prípade, ak Zhotoviteľ túto povinnosť nesplní,
	má Objednávateľ nárok na zmluvnú pokutu podľa tejto Dohody a zároveň je Objednávateľ oprávnený odstúpiť od tejto Dohody.
	4. Zhotoviteľ v celom rozsahu zodpovedá, ak Predmet Dohody, jeho súčasť alebo príslušenstvo porušuje autorské práva iných osôb. V prípade porušenia autorských práv iných osôb je Zhotoviteľ povinný uspokojiť nároky iných osôb za Objednávateľa a to vrátane nákladov spojených s právnou ochranou a obranou. Rovnako Zhotoviteľ zodpovedá za škodu, ktorá vznikne Objednávateľovi, ak používaním Predmetu Dohody alebo jeho časti dôjde k porušeniu autorských práv iných osôb.
	5. Objednávateľ je povinný oznámiť Zhotoviteľovi uplatnenie nárokov z práva duševného vlastníctva v súvislosti s touto Dohodou treťou osobou. Zhotoviteľ je povinný do 5 (piatich) kalendárnych dní poskytnúť Objednávateľovi všetku súčinnosť pri ochrane práv Objednávateľa.
	6. V prípade, ak bude Objednávateľovi na základe právoplatného rozhodnutia súdu zabránené používať Predmet Dohody, jeho súčasť alebo príslušenstvo z dôvodu porušenia autorských práv, zaväzuje sa Zhotoviteľ obstarať pre Objednávateľa oprávnenie Predmet Dohody, jeho súčasť alebo príslušenstvo znova používať, prípadne sa Zhotoviteľ zaväzuje vykonať úpravu Predmetu Dohody, jeho súčasti alebo príslušenstva tak, aby bol spôsobilý na používanie Objednávateľom a neporušoval autorské práva tretích osôb, a to bezodkladne.
	7. Udelenie licencie podľa tejto Dohody nie je možné zo strany Zhotoviteľa jednostranne odvolať alebo zrušiť, a to ani po ukončení trvania tejto Dohody.

**Článok X.**

**Zachovávanie mlčanlivosti**

* 1. Zmluvné strany sa dohodli, že informácie obsiahnuté v tejto Dohode, ako aj informácie, ktoré
	si poskytli pri rokovaniach o uzavretí tejto Dohody alebo získali pri výkone práv a povinností podľa tejto Dohody sa považujú za dôverné informácie v zmysle § 271 ObZ. Dôvernou informáciou je akákoľvek informácia, ktorá nie je verejne prístupná, a ktorú Zmluvná strana poskytujúca dôvernú informáciu (ďalej len „Poskytovateľ“) označí za dôvernú, okrem tej, ktorá sa stane alebo stala verejne prístupnou inak ako neoprávnenou manipuláciou Zmluvnou stranou, ktorá sa oboznamuje s dôvernou informáciou (ďalej len „Prijímateľ“).
	2. Dôverné informácie môžu byť poskytnuté vo verbálnej (telefonát, rozhovor), písomnej (zadanie, pripomienkovanie), alebo elektronickej forme (e-mail, textový editor, zdrojový kód). Prijímateľ je oprávnený použiť Dôverné informácie výlučne na účely spolupráce vyplývajúcej z tejto Zmluvy (ďalej len „Spolupráca“). Po skončení Spolupráce je povinný zdržať sa použitia Dôverných informácií na akýkoľvek iný účel.
	3. Prijímateľ je povinný zdržať sa neoprávnenej manipulácie s Dôvernými informáciami. Prijímateľ môže poskytnúť Dôverné informácie tretím osobám iba v nevyhnutnom rozsahu, výlučne
	na účely Spolupráce a len s predchádzajúcim súhlasom Poskytovateľa. Prijímateľ zodpovedá
	za neoprávnenú manipuláciu s Dôvernými informáciami treťou osobou a ktoré poskytol tretej osobe. Poskytnutie Dôverných informácií tretej osobe je Prijímateľ povinný bezodkladne oznámiť Poskytovateľovi. Bez súhlasu Poskytovateľa je Prijímateľ oprávnený poskytnúť Dôverné informácie len v prípadoch a v rozsahu určených zákonom alebo iným všeobecne záväzným právnym predpisom.
	4. Prijímateľ je povinný prijať a dodržiavať také technické, organizačné a iné opatrenia potrebné
	na ochranu Dôverných informácií, ktoré mu boli alebo mu budú poskytnuté, alebo sprístupnené, aby bolo účinne zabránené pred neoprávnenou manipuláciou s Dôvernými informáciami. Prijímateľ je povinný bez zbytočného odkladu oznámiť Poskytovateľovi každú neoprávnenú manipuláciu s Dôvernými informáciami. Prijímateľ je povinný poskytnúť Poskytovateľovi všetku súčinnosť potrebnú na odstránenie následkov neoprávnenej manipulácie s Dôvernými informáciami.
	5. Prijímateľ je povinný zabezpečiť oboznámenie sa s povinnosťami podľa tejto Zmluvy tretie osoby, ktorým poskytne Dôverné informácie. Všetky povinnosti Zhotoviteľa, ako Prijímateľa Dôvernej informácie, sa týkajú aj jeho subdodávateľov a za ich porušenie subdodávateľom zodpovedá Zhotoviteľ akoby sa porušenia dopustil on sám. Zhotoviteľ je povinný doručiť Objednávateľovi písomné vyhlásenie o odškodnení pri porušení dôvernosti podpísané každým subdodávateľom Zhotoviteľa, ktorému budú poskytnuté Dôverné informácie a to predtým, ako mu Zhotoviteľ Dôverné informácie poskytne.
	6. Poskytovateľ má právo odmietnuť poskytnutie Dôverných informácii, ak takéto poskytnutie nebude nevyhnutne potrebné k vzájomnej Spolupráci.
	7. Po skončení vzájomnej Spolupráce je Prijímateľ povinný vrátiť Poskytovateľovi všetky originály, kópie, reprodukcie alebo iné zhrnutia Dôverných informácií a všetky Dôverné informácie nahraté v systémoch Zhotoviteľa alebo tretích osôb podľa preukázateľne zničiť. Prijímateľ zodpovedá za každú neoprávnenú manipuláciu s Dôvernými informáciami, ktoré
	mu boli poskytnuté.
	8. Poskytovateľ nezodpovedá za škodu spôsobenú Prijímateľovi, ktorá vznikne použitím Dôverných informácií, okrem prípadov, kedy poskytnutím Dôverných informácii Objednávateľovi Zhotoviteľ porušil práva duševného vlastníctva tretích osôb.
	9. Poskytnutím Dôverných informácií neprechádza na Prijímateľa vlastnícke alebo iné právo alebo licencia k Dôverným informáciám, pokiaľ nie je v tejto Dohode uvedené inak.

**Článok XI.**

**Ochrana osobných údajov**

* 1. Zmluvné strany si uvedomujú dôležitosť bezpečnosti zbieraných osobných údajov a preto
	sa zhodli na tom, že ich budú spracúvať v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie ochrany osobných údajov) (ďalej len „GDPR“) a zákonom č. 18/2018 Z. z. ochrane osobných údajov a o zmene
	a doplnení niektorých zákonov v znení neskorších predpisov (ďalej len „zákon o ochrane osobných údajov“), bez ohľadu na to, či ide o osobné údaje anonymizované alebo osobné údaje pseudonymizované.
	2. Zmluvné strany sa za účelom zabezpečenia ochrany osobných údajov pri spracúvaní osobných údajov podľa tejto Dohody a vzájomnej komunikácie zaväzujú prijať technické, organizačné
	a personálne opatrenia v primeranom rozsahu, pričom vezmú do úvahy najmä použiteľné technické prostriedky a náklady na dôvernosť a dôležitosť spracúvaných osobných údajov, ako aj rozsah možných rizík s rôznou pravdepodobnosťou a závažnosťou pre práva a slobody fyzických osôb.
	3. Zhotoviteľ sa zaväzuje v žiadnej forme nespracúvať osobné údaje, ktoré sú spracúvané Objednávateľom, najmä ich nesmie poskytnúť tretej osobe, uverejniť ich alebo inak ich využiť pre vlastné potreby alebo pre potreby tretej osoby, ak nie je v tejto Dohode stanovené inak.
	Bez predchádzajúceho písomného súhlasu Objednávateľa Zhotoviteľ nesmie vyhotovovať akékoľvek kópie záznamov obsahujúcich osobné údaje spracovávané Objednávateľom.
	4. Objednávateľ sa zaväzuje bezodkladne vrátiť Zhotoviteľovi všetky záznamy, ako aj elektronické alebo fyzické nosiče informácií obsahujúce osobné údaje spracúvané Objednávateľom;
	v prípade, že niektorý záznam alebo elektronický alebo fyzický nosič informácií obsahujúci osobné údaje je potrebný pre riadnu spoluprácu v súlade s touto Dohodou, je príslušná Zmluvná strana povinná vrátiť takýto záznam alebo nosič bezodkladne po ukončení plnenia.
	5. Zhotoviteľ sa zaväzuje dodržiavať povinnosť mlčanlivosti o osobných údajoch, s ktorými príde do kontaktu pri plnení tejto Dohody; povinnosť mlčanlivosti trvá aj po skončení trvania tejto Dohody. Zhotoviteľ sa zaväzuje, že vykoná opatrenia na to, aby fyzické osoby, ktoré konajú
	na základe jej pokynov (napr. jej zamestnanci) dodržiavali povinnosť mlčanlivosti v rovnakom rozsahu. Na požiadanie Objednávateľa je Zhotoviteľ povinný preukázať splnenie tejto povinnosti. Povinnosť mlčanlivosti neplatí, ak to priamo vyplýva z platných právnych predpisov, pričom v takom prípade je Zhotoviteľ povinný postupovať výlučne v súlade s týmito platnými právnymi predpismi pri zachovaní zásady minimalizácie spracúvania osobných údajov.
	6. Zhotoviteľ je povinný nahradiť akúkoľvek škodu, ktorú utrpí dotknutá osoba alebo Objednávateľ v dôsledku spracúvania osobných údajov v rozpore s GDPR a/alebo zákonom o ochrane osobných údajov, alebo ak konala nad rámec alebo v rozpore s touto Dohodou.

**Článok XII.**

**Úroky z omeškania a zmluvné pokuty**

* 1. V prípade, ak Zhotoviteľ nesplní svoj záväzok dodať Predmet Dohody riadne a v termíne uvedenom v konkrétnej objednávke v súlade s bodom 5.1. článok V. tejto Dohody, je Objednávateľ oprávnený účtovať Zhotoviteľovi zmluvnú pokutu vo výške 0,5 % z dohodnutej Ceny danej objednávky za každý, aj začatý deň omeškania Zhotoviteľa. Pre odstránenie akýchkoľvek pochybností sa Zmluvné strany dohodli, že záväzok Zhotoviteľa dodať Predmet Dohody riadne a termíne nie je splnený ani v prípade prevzatia Predmetu Dohody v súlade s bodom 5.4. článok V. tejto Dohody.
	2. V prípade, ak Objednávateľ nesplní svoj záväzok uhradiť Zhotoviteľovi Cenu danej objednávky podľa faktúry, je Zhotoviteľ oprávnený účtovať Objednávateľovi zmluvnú pokutu vo výške
	0,05 % z neuhradenej časti Ceny za každý, aj začatý deň omeškania Objednávateľa.
	3. V prípade, ak Zhotoviteľ nesplní svoju povinnosť podľa bodu 4.27. článok IV. tejto Dohody,
	tzn. nesplní si svoju povinnosť registrácie, je Objednávateľ oprávnený účtovať Zhotoviteľovi zmluvnú pokutu vo výške 10 000,- (desaťtisíc) eur.
	4. V prípade, ak Objednávateľovi vznikne povinnosť uhradiť daň z pridanej hodnoty v zmysle
	§ 69b zákona č. 222/2004 Z. z. o dani z pridanej hodnoty v znení neskorších predpisov,
	je Objednávateľ oprávnený účtovať Zhotoviteľovi zmluvnú pokutu vo výške 130 % výšky daňovej povinnosti, ktorá takto Objednávateľovi vznikla.
	5. V prípade, ak sa ktorékoľvek z vyhlásení Zhotoviteľa podľa bodov 4.5. až 4.7. článok IV. tejto Dohody ukáže ako nepravdivé a Objednávateľovi bude kontrolným orgánom v súlade
	s ustanovením § 7b zákona č. 82/2005 Z. z. o nelegálnej práci a nelegálnom zamestnávaní
	a o zmene a doplnení niektorých zákonov v znení neskorších predpisov uložená sankcia z dôvodu prijatia plnenia prostredníctvom Zhotoviteľom nelegálne zamestnávaných osôb, je Objednávateľ oprávnený účtovať Zhotoviteľovi zmluvnú pokutu vo výške 130% výšky sankcie uloženej Objednávateľovi.
	6. V prípade, ak Zhotoviteľ poruší svoju povinnosť podľa bodu 9.3. článok IX. tejto Dohody,
	tzn. nebude mať k Predmetu Dohody, jeho súčastiam a príslušenstvu vysporiadané autorské právo v zmysle Autorského zákona, je Objednávateľ oprávnený účtovať Zhotoviteľovi zmluvnú pokutu vo výške 10 000,- (desaťtisíc) eur.
	7. V prípade neoprávnenej manipulácie s Dôvernými informáciami vzniká Poskytovateľovi nárok na zmluvnú pokutu vo výške 1 000,- (jedentisíc) eur, za každý jednotlivý prípad neoprávnenej manipulácie.
	8. V prípade, ak Zhotoviteľ poruší inú povinnosť podľa tejto Dohody, je Objednávateľ oprávnený účtovať Zhotoviteľovi zmluvnú pokutu vo výške 1 000,- (jedentisíc) eur za každé porušenie povinnosti podľa tejto Dohody.
	9. Zmluvné pokuty budú splatné na základe faktúr vystavených a preukázateľne doručených dotknutej Zmluvnej strane, pričom ustanovenia článku III. tejto Dohody sa aplikujú primerane. Zaplatením zmluvnej pokuty nárok na náhradu škody nie je dotknutý. Objednávateľ je oprávnený započítať ktorúkoľvek zmluvnú pokutu účtovanú Zhotoviteľovi s existujúcim alebo budúcim záväzkom voči Zhotoviteľovi, a to aj z iného existujúceho alebo budúceho zmluvného vzťahu. Zhotoviteľ nie je oprávnený započítať ktorúkoľvek zmluvnú pokutu účtovanú Objednávateľovi s existujúcim alebo budúcim záväzkom voči Objednávateľovi.

**Článok XIII.**

**Výkon kontroly**

* 1. Zhotoviteľ je povinný vytvoriť osobám povereným Objednávateľom na vykonanie kontroly plnenia povinností Zhotoviteľa primerané podmienky na riadne a včasné vykonanie kontroly, predložiť všetky požadované informácie a dokumenty týkajúce sa najmä, nie však výlučne, realizácie Predmetu Dohody, napr. stavu jeho rozpracovanosti a poskytnúť bezodkladne súčinnosť, ktorú je Objednávateľ oprávnený požadovať od Zhotoviteľa alebo jeho subdodávateľov podľa tejto Dohody v zmysle všeobecne záväzných predpisov o hospodárení
	s verejnými prostriedkami.
	2. Osoby poverené Objednávateľom na vykonanie kontroly plnenia povinností Zhotoviteľa majú počas trvania tejto Dohody a záručnej doby podľa tejto Dohody právo na prístup k dokumentom, ktorými disponuje Zhotoviteľ a preukazujú riadne poskytnutie Predmetu Dohody.
	3. Zhotoviteľ je povinný predložiť osobám povereným Objednávateľom na vykonanie kontroly plnenia povinností Zhotoviteľa originály tých dokumentov, na ktorých kontrolu sú tieto osoby poverené Objednávateľom (napr. doklady preukazujúce súlad projektu s realizáciou Predmetu Dohody, účtovné a finančné doklady a pod.).
	4. Zhotoviteľ je povinný dokladovať osobám povereným Objednávateľom na vykonanie kontroly plnenia povinností Zhotoviteľa svoju činnosť v rámci plnenia povinností Zhotoviteľa a umožniť im vstup do objektov a na pozemky súvisiace s realizáciou Predmetu Dohody, ak tomu nebránia skutočnosti, ktoré Zhotoviteľ nevie ovplyvniť.

**Článok XIV.**

**Subdodávatelia a osoby určené na plnenie Dohody**

* 1. Zhotoviteľ je povinný v súlade s § 41 ods. 3 zákona č. 343/2015 Z. z. o verejnom obstarávaní
	a o zmene a doplnení niektorých zákonov v znení neskorších predpisov (ďalej len „ZVO“) najneskôr v čase uzavretia tejto Dohody uviesť údaje o všetkých známych subdodávateľoch
	v rozsahu podľa Prílohy č. 3 tejto Dohody.
	2. V prípade zmeny subdodávateľa je Zhotoviteľ povinný túto zmenu Objednávateľovi oznámiť
	a uviesť o ňom všetky údaje v zmysle predchádzajúceho bodu tohto článku Dohody. Zmenou subdodávateľa nie je dotknutá zodpovednosť Zhotoviteľa za plnenie povinností podľa tejto Dohody. Zhotoviteľ je oprávnený plniť povinnosti podľa tejto Dohody alebo jej časť ním navrhnutým novým subdodávateľom, ak ho Objednávateľ písomne schváli.
	3. V prípade, ak Objednávateľ do 7 pracovných dní odo dňa, v ktorom mu Zhotoviteľ poskytne všetky údaje o navrhovanom novom subdodávateľovi podľa Prílohy č. 3 tejto Dohody, písomne Zhotoviteľovi neoznámi, či schvaľuje alebo zamieta návrh nového subdodávateľa, platí,
	že nového subdodávateľa schválil. Objednávateľ nie je oprávnený subdodávateľa odmietnuť bezdôvodne.
	4. Zhotoviteľ sa zaväzuje realizovať plnenie povinností podľa tejto Dohody osobami, ktorými preukazoval splnenie podmienky účasti v zmysle § 34 ods. 1 písm. g) ZVO vo vzťahu k danej činnosti a ktorých zoznam tvorí prílohu č. 4 tejto Dohody.
	5. Zhotoviteľ nesmie meniť osoby zodpovedné za plnenie povinností podľa tejto Dohody
	bez predchádzajúceho písomného súhlasu Objednávateľa. V opačnom prípade je Objednávateľ oprávnený odstúpiť od tejto Dohody.
	6. Zhotoviteľ je povinný navrhnúť nahradenie osoby zodpovednej za plnenie povinností podľa tejto Dohody v nasledujúcich prípadoch:
1. úmrtie,
2. choroba alebo úraz zabraňujúce osobe riadne plniť svoju úlohu,
3. ak sa nahradenie tejto osoby stane nevyhnutným z iného dôvodu, ktorý Zhotoviteľ nemohol ovplyvniť (výpoveď, vzdanie sa funkcie, strata spôsobilosti a pod.).
	1. Ak je potrebné osobu zodpovednú za plnenie povinností podľa tejto Dohody nahradiť, nová osoba musí spĺňať rovnaké požiadavky aké boli na danú osobu kladené v rámci podmienok účasti stanovených v dynamickom nákupnom systéme definovanom v Preambule tejto Dohody. V prípade, ak sa má nahradiť osoba samostatného elektrotechnika, za ktorého boli Zhotoviteľovi udelené body v rámci kritériá na vyhodnotenie ponúk K2, nový samostatný elektrotechnik musí disponovať rovnakým alebo vyšším počtom relevantných zákaziek (skúseností), ktoré boli Zhotoviteľom deklarované v rámci kritéria K2 na vyhodnotenie ponúk. Ak Zhotoviteľ nie je schopný zabezpečiť takúto osobu, Objednávateľ je oprávnený od Dohody odstúpiť.
	2. Nahradenie osoby zodpovednej za plnenie povinností podľa tejto Dohody sa uskutoční nasledujúcim spôsobom:
4. Zhotoviteľ doručí Objednávateľovi písomnú žiadosť o schválenie náhrady osoby zodpovednej za plnenie povinností podľa tejto Dohody najmenej 15 (pätnásť) kalendárnych dní pred navrhovaným nástupom novej osoby. Súčasťou žiadosti budú doklady preukazujúce splnenie požiadaviek uvedených v predchádzajúcom bode tejto Dohody,
5. Objednávateľ písomne oznámi svoj súhlas/nesúhlas s nahradením osoby zodpovednej
za plnenie povinností podľa tejto Dohody do 10 (desiatich) kalendárnych dní, odo dňa preukázateľného doručenia žiadosti Zhotoviteľa a všetkých požadovaných dokladov,
6. Zhotoviteľ je oprávnený realizovať plnenie povinností podľa tejto Dohody prostredníctvom novej osoby až odo dňa, ktorý Objednávateľ uvedie vo svojom písomnom schválení tejto osoby.
	1. V prípade, ak Objednávateľ neschváli navrhovanú zmenu osoby zodpovednej za plnenie povinností podľa tejto Dohody, písomne oznámi túto skutočnosť Zhotoviteľovi a svoje rozhodnutie zdôvodní.

**Článok XV.**

**Trvanie Dohody**

* 1. Táto Dohoda sa uzatvára na dobu určitú v trvaní 6 mesiacov odo dňa nadobudnutia jej účinnosti alebo do vyčerpania finančného limitu stanoveného v článku III. tejto Dohody. Zmluvné strany sa dohodli, že Dohoda zaniká aj na základe ich písomnej dohody alebo odstúpením od tejto Dohody oprávnenou Zmluvnou stranou.
	2. Objednávateľ, okrem dôvodov na odstúpenie podľa ObZ, môže od tejto Dohody odstúpiť
	z nasledujúcich dôvodov na strane Zhotoviteľa:
1. ak má Predmet Dohody alebo jeho časť právne vady,
2. ak plnenie Predmetu Dohody kvalitatívne/kvantitatívne nezodpovedá tejto Dohode alebo príslušným všeobecne záväzným právnym predpisom,
3. ak Zhotoviteľ neodstráni vady Predmetu Dohody ani v dodatočne poskytnutej lehote zo strany Objednávateľa,
4. z dôvodov uvedených v § 19 ZVO,
5. ak Zhotoviteľ poruší svoju povinnosť podľa tejto Dohody podstatným spôsobom,
6. ak Zhotoviteľ poruší svoju povinnosť podľa tejto Dohody iným než podstatným spôsobom
a takéto porušenie nenapraví ani v dodatočnej lehote na nápravu poskytnutej Zhotoviteľovi,
7. ďalšie dôvody výslovne uvedené v tejto Dohode.
	1. Zhotoviteľ, okrem dôvodov na odstúpenie podľa ObZ, môže od tejto Dohody odstúpiť
	z nasledujúcich dôvodov na strane Objednávateľa:
8. ak je Objednávateľ v omeškaní s plnením si svojich peňažných záväzkov podľa tejto Dohody o viac ako 30 (tridsať) pracovných dní,
9. ak Objednávateľ poruší svoju povinnosť podľa tejto Dohody podstatným spôsobom,
10. ak Objednávateľ poruší svoju povinnosť podľa tejto Dohody iným než podstatným spôsobom a takéto porušenie nenapraví ani v dodatočnej primeranej lehote na nápravu poskytnutej Zhotoviteľom.
	1. Na účely tejto Dohody sa podstatným porušením záväzku vyplývajúceho z tejto Dohody rozumie:
11. také porušenie záväzku Zmluvnej strany, ktoré sa za podstatné porušenie považuje v zmysle všeobecne záväzných právnych predpisov,
12. porušenie záväzku Zhotoviteľa plniť Predmet Dohody riadne a určenom termíne, a to ak aj napriek písomnej výzve Objednávateľa nedôjde k náprave ani v náhradnej lehote 10 pracovných dní odo dňa doručenia výzvy na nápravu Zhotoviteľovi,
13. ak strana porušujúca túto Dohodu vedela v čase uzatvorenia Dohody alebo v tomto čase bolo rozumné predvídať s prihliadnutím na účel Dohody, ktorý vyplynul z jej obsahu alebo
z okolností, za ktorých bola Zmluva uzavretá, že druhá Zmluvná strana nebude mať záujem na plnení povinností pri takom porušení Dohody.
	1. Bez ohľadu na vôľu Zmluvných strán, k ukončeniu tejto Dohody dôjde tiež:
14. dňom právoplatnosti rozhodnutia príslušného súdu, ktorým súd vyhlási konkurz na majetok Zhotoviteľa,
15. dňom právoplatnosti rozhodnutia príslušného súdu, ktorým súd zamietne návrh na vyhlásenie konkurz na majetok Zhotoviteľa pre nedostatok majetku,
16. dňom právoplatnosti rozhodnutia príslušného súdu, ktorým súd povolí reštrukturalizáciu Zhotoviteľa,
17. Zhotoviteľ ako obchodná spoločnosť bude zrušený bez likvidácie alebo Zhotoviteľ ako obchodná spoločnosť vstúpi do likvidácie,
18. zánikom Zhotoviteľa bez právneho nástupcu.
	1. Zhotoviteľ berie na vedomie, že v prípade, pokiaľ sa naňho vzťahuje povinnosť v zmysle zákona o RPVS, právoplatné rozhodnutie o vyčiarknutí Zhotoviteľa, prípadne jeho subdodávateľa
	z RPVS alebo uložený zákaz účasti Zhotoviteľa, prípadne jeho subdodávateľov vo verejnom obstarávaní podľa § 182 ods. 3 písm. b) a g) ZVO, zakladá dôvod na ukončenie tejto Dohody odstúpením od Dohody v zmysle § 15 ods. 1 zákona o RPVS.
	2. Odstúpenie od Dohody je účinné dňom doručenia písomného oznámenia o odstúpení druhej Zmluvnej strane.
	3. Odstúpenie od Dohody bez ohľadu na Zmluvnú stranu, ktorá od Dohody odstúpila, sa netýka práva odstupujúcej Zmluvnej strany na zaplatenie zmluvnej pokuty a náhrady škody spôsobenej porušením zmluvnej povinnosti, zodpovednosti za vady a plynutia záručnej doby a ustanoveniam o licencii.

**Článok XVI.**

**Doručovanie**

* 1. Každá správa, súhlas, schválenie alebo rozhodnutie, ktoré sa požaduje na základe tejto Dohody,
	sa vyhotoví v písomnej podobe.
	2. Každá komunikácia týkajúca sa platnosti alebo účinnosti Dohody, jej zániku či zmeny musí byť písomná a doručovaná výhradne poštou ako doporučená zásielka, kuriérom alebo osobne.
	3. Akákoľvek písomnosť doručovaná v súvislosti s touto Dohodou sa považuje za doručenú druhej Zmluvnej strane v prípade doručovania prostredníctvom:
1. elektronickej pošty (e-mail) dňom, kedy Zmluvná strana, ktorá prijala e-mail od odosielajúcej Zmluvnej strany, potvrdila jeho prijatie odoslaním potvrdzujúceho e-mailu odosielajúcej Zmluvnej strane. Prijímajúca Zmluvná strana je povinná doručiť odosielajúcej Zmluvnej strane potvrdenie o prijatí e-mailu do 24 hodín, inak sa bude takýto email považovať
za nedoručený. Pre potreby doručovania prostredníctvom elektronickej pošty sa použije
e-mailová adresa Zmluvnej strany uvedená v záhlaví tejto Dohody alebo e-mailová adresa prostredníctvom ktorej prebiehala vzájomná komunikácia medzi Zmluvnými stranami, pokiaľ príslušná Zmluvná strana neurčí inak; alebo
2. pošty, kuriérom alebo v prípade osobného doručovania, doručením písomnosti adresátovi
s tým, že v prípade doručovania prostredníctvom pošty musí byť písomnosť zaslaná doporučene s doručenkou preukazujúcou doručenie na adresu druhej Zmluvnej strany uvedenú v záhlaví tejto Dohody, alebo touto Zmluvnou stranou po uzavretí Dohody na tento účel písomne oznámenú. V prípade doručovania inak ako poštou, je možné písomnosť doručovať aj na inom mieste ako na adrese sídla príslušnej Zmluvnej strany, ak sa na tomto mieste Zmluvná strana v čase doručenia zdržuje. Za deň doručenia písomnosti sa považuje
aj deň, v ktorý Zmluvná strana, ktorá je adresátom, odoprie doručovanú písomnosť prevziať, alebo tretí deň odo dňa uloženia zásielky na pošte, doručovanej poštou Zmluvnej strane, alebo v ktorý je na zásielke, doručovanej poštou Zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu, ak sa súčasne takáto poznámka zakladá na pravde.
	1. Zmluvné strany sú povinné minimálne raz denne kontrolovať kontaktné e-mailové adresy.
	2. Zmluvné strany sa zaväzujú bezodkladne oznámiť druhej Zmluvnej strane akúkoľvek zmenu svojich kontaktných údajov uvedených v Dohode.

**Článok XVII.**

**Záverečné ustanovenia**

* 1. Táto Dohoda nadobúda platnosť dňom jej podpísania oprávnenými zástupcami Zmluvných strán a účinnosť dňom nasledujúcim po dni jej zverejnenia v Centrálnom registri zmlúv podľa
	§ 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
	2. Dohoda je vyhotovená v troch (3) vyhotoveniach. Objednávateľ obdrží dva (2) rovnopisy tejto Dohody a Zhotoviteľ jeden (1) rovnopis tejto Dohody.
	3. Dohodu možno dopĺňať alebo meniť iba formou písomných dodatkov k Dohode v súlade
	s ustanovením § 18 ZVO, ktoré budú tvoriť neoddeliteľnú súčasť tejto Dohody.
	4. Neplatnosť, neúčinnosť alebo neaplikovateľnosť niektorého ustanovenia tejto Dohody nespôsobuje neplatnosť, neúčinnosť alebo neaplikovateľnosť tejto Dohody ako celku. V prípade neplatnosti, neúčinnosti alebo neaplikovateľnosti niektorého ustanovenia tejto Dohody
	sú Zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto Dohody nahradili novým ustanovením v súlade s účelom tejto Dohody. V prípade, ak bude všeobecne záväzný právny predpis citovaný v tejto Dohode zrušený a nahradený iným všeobecne záväzným právnym predpisom, odkazy tejto Dohody naň sa budú považovať za odkazy na právny predpis, ktorý ho nahradil.
	5. Všetky spory vzniknuté medzi Zmluvnými stranami v súvislosti s právami a povinnosťami Zmluvných strán z Dohody alebo v súvislosti s Dohodou, vrátane sporov o ich plnenie,
	či neplnenie, o platnosť, neplatnosť, účinnosť, neúčinnosť, výklad a určenie práv a povinností Zmluvných strán vyplývajúcich z Dohody, bude príslušný rozhodovať vecne príslušný všeobecný súd v mieste sídla Objednávateľa.
	6. Zmluvné strany prehlasujú, že ich zmluvná voľnosť nebola žiadnym spôsobom obmedzená,
	že táto Dohoda nebola uzatvorená v tiesni, za nápadne nevýhodných podmienok a ani v omyle. Zmluvné strany prehlasujú, že sú plne spôsobilé na právne úkony, že text tejto Dohody je určitým a zrozumiteľným vyjadrením ich vážnej a slobodnej vôle, a že si Dohodu pred jej podpísaním prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.

Prílohy:

Príloha č. 1: Opis predmetu zákazky

Príloha č. 2: Výkaz výmer

Príloha č. 3: Zoznam subdodávateľov

Príloha č. 4: Zoznam osôb určených na plnenie Dohody

v ......................, dňa v Bratislave, dňa

za Zhotoviteľa: za Objednávateľa:

…………………………….. ……………………………..

…………………………….. ……………………………..